**ΔΕΛΤΙΟ ΤΥΠΟΥ**

**ΗΜΕΡΙΔΑ ΝΤΟΚΙΜΑΝΤΕΡ ΚΑΙ ΤΗΛΕΟΡΑΣΗ**

**Κυριακή 7 Μαΐου, ώρα 10.00 - 16.30 (Είσοδος ελεύθερη για το κοινό)**

Το ραδιοτηλεοπτικό τοπίο αλλάζει με εξαιρετικά γρήγορους ρυθμούς, όχι μόνο στην Ελλάδα αλλά και σε Παγκόσμια κλίμακα. Η ραγδαία ανάπτυξη νέων τεχνολογιών και η εφαρμογή τους στο χώρο των ΜΜΕ, καθώς και οι νέες τάσεις στη διεθνή αλλά και την Ελληνική οικονομική πραγματικότητα επανακαθορίζουν αφ’ ενός τη θέση των ανεξάρτητων δημιουργών ντοκιμαντέρ αφ’ ετέρου το ρόλο της δημόσιας τηλεόρασης ως προς τις νέες συνθήκες.

Η ΕΕΝ (Ένωση Ελληνικού Ντοκιμαντέρ) στο πλαίσιο αυτό, διοργανώνει ημερίδα με θέμα:

**ΝΤΟΚΙΜΑΝΤΕΡ ΚΑΙ ΤΗΛΕΟΡΑΣΗ**

***Η νέα τηλεοπτική πραγματικότητα και η παραγωγή δημιουργικού ντοκιμαντέρ σε αυτή***

O Πρόεδρος του EDN (European Documentary Network), **Paul Pauwels,** θα ανοίξει την εκδήλωση. Εξαιρετικός γνώστης των τάσεων που διαμορφώνονται αυτή τη στιγμή στην Ευρώπη και στον κόσμο, η συμβολή του Paul στην ημερίδα θα δώσει το έναυσμα για έναν ουσιαστικό διάλογο σε τρία επίπεδα:

1. Διαμόρφωση του ραδιοτηλεοπτικού τοπίου στην Ελλάδα, την Ευρώπη και τον κόσμο. Κεντρικοί ομιλητές: **Paul Pauwels -** Πρόεδρος τουEDNκαι Άγγελος Κοβότσος -σκηνοθέτης και πρώην πρόεδρος της ΕΕΝ.
2. Ο ρόλος της δημόσιας τηλεόρασης και των «νέων παιχτών» στην παραγωγή δημιουργικών ντοκιμαντέρ. Εκπρόσωποι από το Υπουργείο Ψηφιακής Πολιτικής, Τηλεπικοινωνιών και Ενημέρωσης, το **Εθνικό Συμβούλιο Ραδιοτηλεόρασης**, την **ΕΡΤ**, το **ΕΚΚ**, το **Κανάλι της Βουλής**, την **COSMOTE TV, και τη NOVA,** θα τοποθετηθούν και θα απαντήσουν στις ερωτήσεις του **Μάρκου Γκαστίν** και της **Αννέτας Παπαθανασίου** (πρόεδρος και αντιπρόεδρος της ΕΕΝ, αντίστοιχα), και του κοινού.
3. Νέοι παίκτες, νέες τεχνολογίες, εμείς τι κάνουμε; Νέες στρατηγικές παραγωγής και διανομής δημιουργικών ντοκιμαντέρ θα παρουσιαστούν από δημιουργούς και επαγγελματίες του χώρου.

**Κυριακή 7 Μαΐου 2017, ώρα 10.00-16.30**

**στην Τεχνόπολη Δήμου Αθηναίων, Πειραιώς 100, Αθήνα**